पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की जांच पॉजिटिव आने की खबर पर अस्पताल परिसर में ही युवक को अटैक आ गया। डाक्टरों ने जांच की तब तक उसकी मौत हो गई थी। दूसरी ओर नगर की अंतर्राष्ट्रीय पैराओलिंपिक महिला तैराक अंजनी पटेल की मां की कोरोना से मौत हो गई। उनका अंतिम संस्कार शाम को कोविड नियमों के तहत किया गया।
सामुदायिक स्वास्थ्य केंद्र बलौदा में हर मंगलवार को जांच करवाने के लिए लंबी लाइन लगी थी। लाइन में बुड़गहन का अरविंद ओग्रे 42 वर्ष भी खड़ा था। काफी समय बाद जब उसका नंबर आया और जांच में उसकी रिपोर्ट पॉजिटिव आई तो यह खबर सुनकर वह शाॅक्ड हो गया और एक बार उसे खांसी आई और वहीं लुढ़क गया। अस्पताल में डाक्टर द्वारा उसकी जांच की गई लेकिन तब तक उसकी मौत हो गई।
बीपीएम पार्थ प्रताप सिंह ने बताया कि मृतक का आक्सीजन लेबल काफी कम था तथा वह दो चार दिन से बीमार था शायद उसने जांच करवाने में देर कर दी। दूसरी ओर नगर की महिला तैराक अंजनी पटेल की मां लक्ष्मीन पटेल का पैर फैक्चर होने से वह बेड रेस्ट में थी। सोमवार को तबियत खराब होने पर बीपीएम पार्थ प्रताप सिंह स्टाफ के साथ उनके घर जाकर कोविड की जांच की। जिसमें वह पॉजिटिव पाई गई। स्थिति को देखते हुये उन्हें सुबह कोविड सेंटर शिफ्ट करने की सलाह दी गई। मंगलवार को लगभग 11 बजे उनकी मौत हो गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn